
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC




	Bucureşti,
	13 mai 2008

	Nr.
	26/2353


Către 

BIROUL PERMANENT AL

CAMEREI DEPUTATILOR


Vă înaintăm, alăturat, Raportul comisiei noastre asupra propunerii legislative privind modificarea alineatului (7) al articolului 57 din Legea nr.215/2001 a administraţiei publice locale, trimisă comisiei pentru examinare pe fond, cu adresa nr.Pl-x 200 din 5 mai 2008.
PREŞEDINTE,

Relu FENECHIU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor

COMISIA PENTRU ADMISTRAŢIE PUBLICĂ, AMENAJAREA 

TERITORIULUUI ŞI ECHILIBRU ECOLOGIC

	Bucureşti,
	13 mai 2008

	Nr.
	26/2353 


R A P O R T    

asupra propunerii legislative privind modificarea alineatului (7) al articolului 57 din Legea nr.215/2001 a administraţiei publice locale


În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl-x 200 din 5 mai 2008, cu dezbaterea pe fond în procedură obişnuită a propunerii legislative privind modificarea alineatului (7) al articolului 57 din Legea nr.215/2001 a administraţiei publice locale.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.498/24.04.2008).


Propunerea legislativă are ca obiect de reglementare modificarea alineatului (7) al articolului 57 din Legea nr.215/2001 a administraţiei publice locale, republicată, cu modificările şi completările ulterioare, în sensul că odată ales în funcţie, viceprimarul îşi pierde statutul de consilier local.


În urma dezbaterilor, Comisia propune Plenului Camerei Deputaţilor respingerea propunerii legislative, motivat de faptul
 că aceasta nu este justificată.


Până în anul 2001, viceprimarul fiind ales din rândul consilierilor, şi-a păstrat şi calitatea de consilier. Legea nr.215/2001 dispunea că, odată ales viceprimar, acesta îşi pierde calitatea de consilier. Interdicţia a durat până în anul 2006 când, actualul Guvern a elaborat proiectul Legii nr.286/2006 prin care se stabilea că viceprimarul îşi păstrează calitatea de consilier însă nu poate beneficia de indemnizaţia aferentă acestui statut. Evident, era vorba de indemnizaţia de şedinţă.


Faţă de cele arătate, comisia apreciază că o nouă revenire având ca obiect statutul viceprimarului, nu este justificată.


Propunerea legislativă face parte din categoria legilor organice, împrumutând caracterul actului normativ asupra căruia intervine. 

Propunerea legislativă a fost dezbătută în şedinţa comisiei din 13 mai 2008. 



La lucrările comisiei au fost prezenţi 24 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.
 


Potrivit prevederilor art.75 alin.(1) din Constituţia României, republicată,  şi ale art.92 din Regulamentul Camerei Deputaţilor, prima cameră sesizată este Camera Deputaţilor. 



În urma dezbaterilor, Comisia propune Plenului Camerei Deputaţilor  respingerea propunerii legislative.


PREŞEDINTE,



SECRETAR,


     Relu FENECHIU
              Seres DENES

Întocmit, 

Consilier Sofia CHELARU

